Η εγκυμοσύνη είναι ένα μεταβατικό στάδιο για το γυναικείο σώμα, το οποίο επηρεάζεται με διάφορους τρόπους.   Σε γενικές γραμμές η εγκυμοσύνη μπορεί να οδηγήσει σε:  Ακράτεια ούρων: Κατά τη διάρκεια της εγκυμοσύνης, οι γυναίκες τείνουν να παίρνουν βάρος (βάρος μωρού, βάρος πλακούντα, αυξημένος όγκος αίματος και διευρυμένη μήτρα), το οποίο ασκεί πίεση στους μυς του πυελικού εδάφους, αυξάνοντας τον κίνδυνο ακράτειας ούρων.  Δυσκοιλιότητα: Οι ορμονικές αλλαγές και το μεγαλύτερο μέγεθος του βρέφους από το τρίτο τρίμηνο και έπειτα, είναι παράγοντες που επηρεάζουν την πέψη, οδηγώντας σε δυσκολίες κένωσης (δυσκοιλιότητα).  Αστάθεια λεκάνης: Κατά τη διάρκεια της εγκυμοσύνης, ο πλακούντας εκκρίνει μια ορμόνη που ονομάζεται χαλασίνη, η οποία αυξάνει την ευκαμψία των συνδέσμων της λεκάνης και μαλακώνει τον τράχηλο, με αποτέλεσμα τα οστά της λεκάνης να χαλαρώνουν και να χαρακτηρίζονται από αστάθεια.  Επώδυνη σεξουαλική επαφή: Οι μυς του πυελικού εδάφους επηρεάζονται κατά τη διάρκεια της εγκυμοσύνης, γεγονός που μειώνει την υποστήριξη που ασκούν στα κολπικά τοιχώματα και τα τοιχώματα της μήτρας. Αυτή η μειωμένη υποστήριξη μπορεί να προκαλέσει τραυματισμό στους μυς και τα νεύρα του πυελικού εδάφους και κατά συνέπεια πόνο κατά τη σεξουαλική επαφή.   Πυελικός πόνος: Ο τραυματισμός στους μυς και τα νεύρα του πυελικού εδάφους, μπορούν να προκαλέσουν πυελικό πόνο, ακόμα και χωρίς σεξουαλική επαφή.